Death and All His Friends

"Death and All His Friends" нь Английн альтернатив рок хамтлаг Колдплейн дуу юм. Дууг тэдний дөрөв дэх цомог болох "Viva la Vida or Death and All His Friends"-т зориулж, хамтлагийн бүх гишүүн хамтран зохиожээ. Энэ дуу нь Крис Мартины намуухан хоолой болон төгөлдөр хуурын аялгуугаар эхэлдэг. Улмаар өргөлт авч, бөмбөр, төгөлдөр хуур, хөгт гитарын аялгуу, мөн Барселона хотын уран зургийн галерейд бичүүлсэн найрал дуу хосолдог. Энэ дуу тус цомогт багтсан нууц дуу болох "The Escapist" хэмээх дуутай нэг трэк болон, "Death and All His Friends" нэртэйгээр бичигдсэн байдаг. Уг дууны араас тэрхүү дууг залган, нийт 6 минут гаруй урттай болгожээ. "The Escapist" дууны эхний 40 секунд нь "Life in Technicolor" дуутай ижилхэн эхэлдэг.

Ангилал:Coldplay
Ангилал:Coldplay хамтлагийн дуунууд